Ujedinjena Arapska Republika
Ujedinjena Arapska Republika (skr. UAR; arapski: الجمهورية العربية المتحدة‎; al-Jumhūrīyah al-'Arabīyah al-Muttaḥidah) bila je država koja se nalazila na Bliskom istoku od 1958. do 1971. godine. Bila je to politička unija između dvije arapske države, Egipta (sa teritorijama Pojasa Gaze) i Sirije. Ta politička unija je trajala samo 3 godine, gdje Sirija napušta tu političku uniju nakon državnog udara 1961. godine. Egipat se nazivao UAR i koristio simbole države sve do 1971. godine. Republiku je vodio Egipćanin Gamal Abdel Nasser od nastanka države pa sve do svoje smrti 1970. godine. Njega je naslijedio Anwar el-Sadat koji je godinu dana kasnije, promijenio simbole i ime države nazad u Egipat, te ušao u novu političku uniju koja se zvala Federacija arapskih republika. UAR je bila član Ujedinjenih Arapskih Država, konfederacije arapskih država sa Mutaveklijskim kraljevstvom Jemenom, sve do ukinuća 1961.